**Քամու համբույրը**

Քամու համբույրից դողաց մի տերև,  
Շշուկով դիպավ իր հարևանին,  
Խշխշաց հանկարծ իմ գլխի վերև  
Ու տարուբերվեց հինավուրց կաղնին:

Կռացավ կաղնին նորից բարձրացավ,  
Ճյուղերով դիպավ ուրիշ մի ծառի,-  
Եվ շշուկն այսպես ծառից-ծառ անցավ,  
Հասավ հեռավոր խորքերն անտառի:

Ալեկոծվում էր անտառը հուզված  
Ու ոսկեզօծված գլուխն օրորում,  
Իր մեծ գրկի մեջ քամու համբուրած  
Փոքրիկ տերևն էր կարծես որոնում:

Խշշում էր անտառն ու տարուբերվում,  
Երկինք էր հասնում խշշոցը նրա…  
**Իսկ քամին ուրախ սուլում էր հեռվում**

**Ու ծիծաղում էր անտառի վրա:**

***Առաջադրանքներ***

1. Կարդա՛ բանաստեղծությունը և բառարանի օգնությամբ բացատրի’ր անծանոթ բառերը:

տարուբերվել -  շարժվել

հինավուրց – հին

ալեկոծել - փոթորկել

2. Բանաստեղծությունից առանձնացրո՛ւ փոխաբերությունները և բացատրի՛ր:

Քամու համբույրից դողաց մի տերև - քամին դիպավ տերևին, իսկ տերևը շարժվեց

Շշուկով դիպավ իր հարևանին – շշուկով կպավ կողքինին

3․Արձակ պատմի՛ր բանաստեղծությունը:

Բանաստեղծությունը աշնան մասին է։ Թե ինչպես է քամին օրորում տերևները։ Բանաստեղծությունը նաև անտառում աշնան ձայների մասին է։

4. Բացատրի՛ր ընդգծված տողերը։

Իսկ քամին ուրախ սուլում էր հեռվում

Ու ծիծաղում էր անտառի վրա – քամին սուլում է հեռու տեղում և թվում է, որ ծիծաղում է։

5.Նկարագրի՛ր աշնանային անտառը:

Աշնանային անտառը շատ գեղեցիկ է իր երփներանգ գույներով։

6. Հորինի՛ր պատում << Քամին ու տերևը>> վերնագրով և հրապարակի՛ր։

Քամին ու տերևը

Լինում է չի լինում մի քամի։ Այդ քամին ամառը քնում է, իսկ աշնանը զարթնում։ Սեպտեմբերի վերջին օրը նա զարթնեց և սկսեց զբոսնել անտառում։Հանկարծ քամին տեսավ մի տերև, որը լաց էր լինում, քամին հարցրեց թե ինչու է տերևը լաց լինում, իսկ տերևը պատասխանեց, որ անցած աշնանը մի քամի եկել և քշել, բերել է իրեն այստեղ։ Այդ օրվանից նա լաց է լինում։ Քամին մտածում է թե ինչպես կարող է օգնել տերևին։ Հանկարծ նա որոշեց վերցնել տերևին տանել տուն։ Քամին հարցրեց տերևին թե արդյոք հշում է որտեղ է ապրում ։Տերևն ասում է որ հիշում է, քամին էլ ասաց, որ թռնի նրա մեջքի վրա և ցույց տա իր տան ճանապարհը։ Այդպես գնում – գնում են և հասնում։ Տերևն ուրախությամբ գնում է իր տուն և շնորհակալություն հայտնում քամուն։

Այդպես ուրախ անցան աշնանային, ձմեռային, գարնանանյին օրերը և քամին վերադարձավ իր տուն և քնեց մինչև հաջորդ աշուն։